section_heading: Struktura i tekst
paragraph_text: Pjesma počinje "iskričavim" udaraljkama "koje podsjećaju na antikne glazbene kutije ili simpatične snježne kugle". Nakon što Carey počne pjevati a cappella, u pjesmi se pojavljuju ostale udaraljke tipične za sezonu, među kojima su slavljenička crkvena zvona, veseli praporci i "temeljni ritam koji zvuči poput dugačkih koraka konja ili soba. Svi ti zvukovi odražavaju religiozne i svjetovne glazbene kamene temeljce, dok pritom ne skreću preoštro ni u kojem smjeru, a pjesmi daju vedar i veseo prizvuk."